דין וחשבון זה של מבקר המדינה, על חברת דשנים וחמרים כימיים בע"מ, מסכם את הביקורת שהתמקדה בעיקר בפעולות החברה עד סוף שנת 1990. נתונים אחדים עודכנו לסוף 1992.

ממצאי הביקורת הובאו לידיעתה של הנהלת החברה; בדוח זה מובאים הממצאים העיקריים.

הביקורת על החברה הופעלה על פי סעיף 9(7) לחוק מבקר המדינה, התשי"ח-1958 (נוסח משולב) שכן בהנהלת החברה משתתף גוף מבוקר על פי סעיף 9(5) לחוק האמור - כימיקלים לישראל בע"מ.

דשנים וחמרים כימיים בע"מ היא חברת בת ממשלתית, כמשמעותה בחוק החברות הממשלתיות, התשל"ה-1975.

שר התעשייה והמסחר אחראי לענייניה לפי חוק זה ובידו, יחד עם שר האוצר, הסמכויות המפורטות בחוק בענייני החברה.